ประจำเดือนมากระปริดกระปอยเกิดจากอะไรค่ะ
สวัสดีค่ะ ประจำเดือนที่มากระปริดกระปรอย ไม่ได้มาตรงตามรอบเดือนทุก 22-35 วันนั้น อาจจะมีสาเหตุมาจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ฮอร์โมนรังไข่ไม่สมดุล การมีแผลที่อวัยวะเพศภายนอกหรือช่องคลอดซึ่งการให้ได้สาเหตุที่แน่ชัดควรพบแพทย์เพื่อตรวจร่างกายจริงร่วมกับอาจต้องมีการส่งตรวจเพิ่มเติมเช่นอัลตราซาวน์หน้าท้องเพื่อหาสาเหตุที่แน่ชัดต่อไป ในเบื้องต้นไม่ซื้อยาปรับฮอร์โมนใดๆมาใช้เอง งดการมีเพศสัมพันธ์ไปก่อน และสังเกตอาการ ถ้าเลือดออกมากผิดปกติร่วมกับปวดหน่วงท้องน้อยมาก ให้รีบไปพบแพทย์